CELEX: 31990R2223
Language: el
Date: 1990-07-30 00:00:00
Title: Κανονισμός (ΕΟΚ) αριθ. 2223/90 της Επιτροπής της 30ής Ιουλίου 1990 για την τροποποίηση του κανονισμού (ΕΟΚ) αριθ. 3990/89 για τον καθορισμό, για το 1990, των ποσοστώσεων γάλακτος και των γαλακτοκομικών προϊόντων που εφαρμόζονται κατά την εισαγωγή στην Ισπανία, προελεύσεως τρίτων χωρών

Avis juridique important

|

31990R2223

Κανονισμός (ΕΟΚ) αριθ. 2223/90 της Επιτροπής της 30ής Ιουλίου 1990 για την τροποποίηση του κανονισμού (ΕΟΚ) αριθ. 3990/89 για τον καθορισμό, για το 1990, των ποσοστώσεων γάλακτος και των γαλακτοκομικών προϊόντων που εφαρμόζονται κατά την εισαγωγή στην Ισπανία, προελεύσεως τρίτων χωρών  

Επίσημη Εφημερίδα αριθ. L 202 της 31/07/1990 σ. 0033 - 0033

***** ΚΑΝΟΝΙΣΜΟΣ (ΕΟΚ) αριθ. 2223/90 ΤΗΣ ΕΠΙΤΡΟΠΗΣ  της 30ής Ιουλίου 1990  για την τροποποίηση του κανονισμού (ΕΟΚ) αριθ. 3990/89 για τον καθορισμό, για το 1990, των ποσοστώσεων γάλακτος και των γαλακτοκομικών προϊόντων που εφαρμόζονται κατά την εισαγωγή στην Ισπανία, προελεύσεως τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 491/86 του Συμβουλίου της 25ης Φεβρουαρίου 1986 σχετικά με τον καθορισμό των λεπτομερειών των ποσοτικών περιορισμών κατά την εισαγωγή στην Ισπανία ορισμένων γεωργικών προϊόντων προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 3 παράγραφος 1,  Εκτιμώντας:  ότι ο κανονισμός (ΕΟΚ) αριθ. 3990/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 745/90 (4), καθόρισε για το 1990 τις ποσοστώσεις εισαγωγής για ορισμένα γαλακτοκομικά προϊόντα κατά την εισαγωγή στην Ισπανία, προελεύσεως τρίτων χωρών· ότι το άρθρο 1 παράγραφος 2 του εν λόγω κανονισμού έχει προβλέψει ποσόστωση 3 400 τόνων τυριών που υπάγονται στον κωδικό ΣΟ ex 0406, με εξαίρεση τους κωδικούς ΣΟ 0406 90 13 και 0406 90 15, προελεύσεως Ελβετίας· ότι, όσον αφορά την εν λόγω ποσόστωση, από τα τελευταία διαθέσιμα στοιχεία προκύπτει μια πιθανή συνολική ποσότητα 648 τόνων· ότι πρέπει να ληφθεί υπόψη η ποσότητα αυτή για τον καθορισμό της ποσόστωσης τυριών κατά την εισαγωγή στην Ισπανία, προελεύσεως τρίτων χωρών για το 1990·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 2 του κανονισμού (ΕΟΚ) αριθ. 3990/89, ο όρος «3 400 τόνοι» αντικαθίσταται από τον όρο «3 788 τόνοι».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 54 της 1. 3. 1986, σ. 25.  (2) ΕΕ αριθ. L 293 της 27. 10. 1988, σ. 7.  (3) ΕΕ αριθ. L 380 της 29. 12. 1989, σ. 42.  (4) ΕΕ αριθ. L 82 της 29. 3. 1990, σ. 22.